Document ID: 31998R0624

ΚΑΝΟΝΙΣΜΟΣ (ΕΚ) αριθ. 624/98 ΤΗΣ ΕΠΙΤΡΟΠΗΣ της 19ης Μαρτίου 1998 με τον οποίο τροποποιείται ο κανονισμός (ΕΚ) αριθ. 1423/95 για καθορισμό των λεπτομερειών εφαρμογής για την εισαγωγή προϊόντων του τομέα της ζάχαρης άλλων από τις μελάσσες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1599/62 (2), και ιδίως το άρθρο 15 παράγραφος 4,
Εκτιμώντας:
ότι, σύμφωνα με το άρθρο 1 παράγραφος 2 του κανονισμού (ΕΚ) αριθ. 1423/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1143/97 (4), οι αντιπροσωπευτικές τιμές στη διεθνή αγορά, επί τη βάσει των οποίων καθορίζονται οι συμπληρωματικοί δασμοί, καθορίζονται για κάθε περίοδο εμπορίας σύμφωνα με τη διαδικασία που προβλέπεται στο άρθρο 41 του κανονισμού (ΕΟΚ) αριθ. 1785/81, και τροποποιούνται σε περίπτωση που η διακύμανση των στοιχείων του υπολογισμού συνεπάγεται αύξηση ή μείωση τουλάχιστον κατά 0,5 Ecu ανά 100 χιλιόγραμμα 7
ότι το επί του παρόντος ισχύον σύστημα περιλαμβάνει, λόγω των διαρκών διακυμάνσεων των αντιπροσωπευτικών τιμών στη διεθνή αγορά, συχνές προσαρμογές των συμπληρωματικών δασμών 7 ότι αυτές οι συχνές διακυμάνσεις των αντιπροσωπευτικών τιμών και των συμπληρωματικών δασμών, οι οποίες συχνά αφορούν πολύ μικρά ποσά, συνεπάγονται περιπλοκή του συστήματος 7 ότι, για λόγους απλούστευσης και νομικής ασφάλειας για τους οικονομικούς παράγοντες (επιχειρηματίες), καθώς και για λόγους διαδικαστικού εξορθολογισμού για την Επιτροπή, χρειάζεται να αυξηθεί το κατώτατο όριο πέραν του οποίου τροποποιούνται οι αντιπροσωπευτικές τιμές στη διεθνή αγορά, επί τη βάσει του οποίου οι συμπληρωματικοί δασμοί πρέπει να προσαρμοστούν καθοριζόμενοι σε 1,20 Ecu ανά 100 χιλιόγραμμα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 2 δεύτερο εδάφιο τελευταία σειρά του κανονισμού (ΕΚ) αριθ. 1423/95, οι όροι «0,5 Ecu ανά 100 χιλιόγραμμα» αντικαθίστανται από τους όρους «1,20 Ecu ανά 100 χιλιόγραμμα».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Μαρτίου 1998.

Labels: 3
17